Pirkko Arola

Pirkko Kaarina Arola (o.s. Äikäs, s. 27. kesäkuuta 1946 Luumäki)Suomen teologit 1982, s. 46. Helsinki: Suomen Kirkon Pappisliitto, 1982. on suomalainen pappi, opettaja, runoilija ja tietokirjailija.

 Perhe 
Arola syntyi puhelinmestari Uuno Äikäksen ja Saimi Äikäksen s. Patrakka perheeseen. Hän avioitui 1972 Pauli Kalevi Arolan kanssa (filosofian tohtori, tietokirjailija). Heillä on viisi lasta, Tenho, Pauliina, Kristiina, Johanna ja Maria (Maikki).Pappismatrikkeli 2018 : Prästmatrikel 2018. Suomen kirkon pappisliitto 2019

 Opinnot 
Arola tuli ylioppilaaksi 1966 Mikkelin tyttölyseosta. Opiskelu jatkui Helsingin yliopistossa, jossa hän suoritti ylemmän teologian kandidaatin tutkinnon 1974. Lehtorin oikeudet Arola sai 1974 Tampereella, tutkinto vakinaisen lehtorin virkaa varten oli 1978 sekä papiksi vihkiminen 1993 Tampereella. Sairaalasielunhoidon koulutuksessa hän oli 1991 ja suoritti sielunhoitotyönohjaajatutkinnon 2002.

 Työ 
Arola toimi Kalevan yhteiskoulun uskonnon opettajana 1972-74, Riihimäen ylimääräisenä lehtorina 1974-82, lehtorina 1982-87, sairaalateologina 1987-93 sekä Riihimäen 4. kappalaisena 1993-2010, josta virasta jäi eläkkeelle 2010.

 Sivu- ja luottamustoimet 
Sivutoimenaan Arola on toiminut tunti- ja luento-opettajana eri oppilaitoksissa. Hänellä oli yrityksenä Tmi Pirkko Arola, Pieni Tuuli työnohjauspalvelu 2010-11.

Luottamustoimiin Arola on myös osallistunut: Riihimäen seurakunnassa kirkkovaltuutettuna ja kirkkoneuvoston jäsenenä 2014-, Riihimäen, Lopen ja Hausjärven terveyskeskuskuntayhtymän hallituksen jäsenenä hän oli 1995-2002, Kanta-Hämeen eettisessä toimikunnassa 2000-05, OP-Pohjolan edustajistossa 2004-12, Riihimäen kaupunginvaltuustossa 2009-13, Riihimäen vammaisneuvoston puheenjohtajana 2009-13, Kanta-Hämeen kesäyliopiston johtokunnassa 2009-13 sekä Osuuskauppa Hämeenmaan edustajistossa 2009-13.

 Arvonimi 
Pirkko Arolalle on myönnetty rovastin arvo.

 Kirjat ja kirjoittaminen 
Jo varhain Arolalle kirjat ja kirjoittaminen olivat osana häntä itseään. Runsaassa tuotannossa ovat olleet laulujen sanat, joita on säveltänyt 40 säveltäjää. Mukaan mahtuu oppikirjatuotantoa ja pienoismusikaaleja lähinnä koulunäyttämöille. Varsinkin eläkeaikana runot ja aforismit ovat päässet julkisuuteen. ”Rytmistähän on kysymys niissäkin, kuten laulunsanoituksissa. Sanat ovat kuin aaltoja, jotka pyrkivät rantaan päivittäin. Haluan olla edelleen mukana tuossa virtauksessa”, toteaa Pirkko Arola.

Tuotanto
Kaunokirjallisuus
 Itseään kysyvä kello: runoja. Toimittanut Ulla Saajos. Samuli Parosen seura, 2011.
 Puu etsii varjoaan: mietelmiä, aforismeja. Samuli Parosen seura, 2011.
 Kimalainen kesän hipiällä: runoja, mietelmiä. Samuli Parosen seura, 2012.
 En voi kieltää maailmaa: mietelmiä, aforismeja. Hai, 2013.
 Puu muistaa kasvunsa: runoja. Kirjokansi, 2015.
 Vastaan sanaan sanalla: aforismeja. Kirjokansi, 2017.
 Mitäs kulkija nimellä. Arola, Pirkko, toimittaja; Kettunen, Matti, toimittaja; Kivimäki, Arto, toimittaja; Ahlqvist, Maija, kirjoittaja; Ikonen, Anne, valokuvaaja. Samuli Parosen seura ry, 2017.
 Näen taivaan ikkunoistani: näytelmiä ja pienoismonologeja. Kuvittaja Anne Ikonen. Samuli Parosen seura, 2018.
 Kuun päivä, romaani. Samuli Parosen seura ry, 2018.
 Tuuliköynnös, romaani. Kustannusosakeyhtiö Hai Oy, 2018.
 Ruusa, romaani. Samuli Parosen seura ry, 2019.
 Peiliin piirretty kaupunki. Arola, Pirkko, toimittaja, kirjoittaja; Kettunen, Matti T., toimittaja, kirjoittaja; Sajaniemi, Milla, toimittaja, kirjoittaja; Arola, Pauli, kirjoittaja. Samuli Parosen seura ry, 2020.
Pitkää tanssia, historiallinen romaani. Samuli Parosen seura ry, 2020.
Meripihkatuuli, historiallinen romaani. Samuli Parosen seura ry, 2022.

Tietokirjoja 
 Pääsanoja. Kirjoittajat Pirkko Arola ja Paula Sainio. Piirrokset: Leena Nikkanen. Programmes Kirsti Koivula, 1995.
 Askeleeni 3-6, uskonnon oppikirjasarja (myös opettajanoppaat ja työkirja). Kirjoittajat Lauri Airikkala, Pirkko Arola, Juha Lahtinen. Otava, 1996-2.001.
 Askeleeni : Juhlapäivät. Annika Holm, Johansson, Ritzen ja Pirkko Arola. Suomentanut Tuula Kallioniemi Otava 1999.
 Koululaisen katekismus. Kirjoittajat Lauri Airikkala, Pirkko Arola ja Juha Lahtinen. Piirrokset: Anssi Rauhala, Maisa Rajamäki, Juha Lahtinen. Otava 2000.
 Seitsemän sanaa : pieni kirja kristinuskosta. Kirjoittajat Pirkko Arola ja Pauli Arola. Piirrokset Tuomo Joronen. Otava, 2000.

Laulukokoelmia
 Tahtoisin, äiti, hevosen, lastenlauluja, säv. Fridrich Bruk, 1989
 Voitko kuulla äänen sen, hengellisiä lauluja, säv. Fridrich Bruk, 1989
 Tänä aamuna aurinko nousi, 50 laulua, säv. Jukka Salminen, 1994
 Aamujen aamu, säv. Jukka Salminen, Suomen Pipliaseura, 1997
 Tuulien teitä, Pirkko Arola kauneimmat laulut, eri säveltäjiä, Päivä Osakeyhtiö, 2006
 Valosi ei himmene, säv. Marjut Sipakko. 2011

Pienoismusikaaleja
 Aamujen aamu (säv. Jukka Salminen)
 Asserin laulu (säv. Elina Aho-Kuusama)
 Hetki pieni jouluyön (säv. Maria Portaankorva)
 Hopealinnun maa (säv. Matti Nikunen)
 Jouluilta Betlehemissä (säv. Jukka Salminen)
 Juurtuneen puun laulu (säv. Mirjami Mäntymaa)
 Kadonneen lampaan kukkula (säv. Mirjami Mäntymaa)
 Kaikkien intiaanien päivä (säv. Mirjami Mäntymaa)
 Poni Petronessan yömatka (säv. Jukka Salminen)
 Rotta Remon Rodillac (säv. Jukka Salminen)
 Sata muuta sydäntä (säv. Jukka Salminen)’
 Tehdaskylän laulu (säv. Tapio Mäenpää)
 Valon Kuningas (säv. Juha Antikainen)
 Tuhkimo löytää nimensä (säv. Maria Portaankorva)

 Lähteet 

Luokka:Suomalaiset runoilijat
Luokka:Suomen evankelis-luterilaisen kirkon papit
Luokka:Vuonna 1946 syntyneet
Luokka:Elävät henkilöt